2¬րդ գումարտակի հրամանատարի ԱՀՏԱ գծով տեղակալ Կարեն Սարուխանյանը մեզ հետ զրույցի ժամանակ ասաց, որ առաջնագծում իրավիճակը կայուն է, զինվորներն իրենց խնդիրը կատարում են պատվով և, գտնվելով մարտական հերթապահությունում, միանշանակ թելադրողի դերում են հանդես գալիս։ Զորամասի հրամանատար գնդապետ Հրայր Թևոսյանի հետ հանդիպմամբ էլ ավարտվեց լրագրողների այցը Պաշտպանության բանակի Ն զորամաս։ Լրագրողները ստացան իրենց հետաքրքրող հարցերի պատասխանը։ Ստացան այն հավաստիացումը, որ վերջին երկու տարվա ընթացքում դիրքերում շատ բան է փոխվել։ Նոր տեղադրված գերարդիական սարքավորումներն ու դիտարկման սարքերը հնարավորություն են տալիս մշտադիտարկման տակ պահել ողջ սահմանագիծը։ Ըստ հրամանատարի` օպերատիվ իրավիճակը վերահսկելի է, զորքը պատրաստ է մարտական խնդիրների կատարմանը։